Italiano: # Alessandro Guasoni (1958)

Nato a Genova Voltri nel 1958, dal 1973 scrive in genovese poesie, racconti, teatro e saggi. Secondo F. Toso, «da un paesaggio costruito con immagini incisive, alla Sileri, prende spunto una meditazione a carattere pessimistico, centrata sul tema della solitudine e della precarietà esistenziale». Con il passare degli anni, alle meditazioni di Guasoni si sono aggiunti elementi tratti dalla filosofia e dall’esoterismo, ma la sua lirica vuol essere basata su valori esclusivamente formali, sul suono della parola, e sul segreto che la parola nasconde, dando per scontato che il mondo non è quello che ci appare dall’esterno, ma la parola è quella che ce lo può svelare, almeno in parte. Guasoni pensa che una poesia possa essere valida anche senza un contenuto preciso e che il suo valore sia già nella perfezione evocativa dell’immagine e del suono; la forma è dunque già il contenuto, ed altri significati le possono essere attribuiti dal lettore o dal poeta stesso, a seconda dell’eco che il testo ridesta in loro internamente. La stessa cosa si può dire dei racconti che Guasoni ha scritto; formalmente racconti del fantastico o filosofici, sono stati pensati per smuovere ricordi e sentimenti che cambiano da una persona all’altra, ma sempre rimanendo attenti ai valori formali del testo, che ne costituiscono l’autentico contenuto.

La fontana di questa poesia segna un tempo immobile nella perfezione del ricordo, un tempo che torna sempre su sé stesso, ciclico, che viene dal Dio e al Dio ritorna. Rime e alliterazioni accompagnano i concetti per seguirne la musica.

Il vizio apre l’immutabilità del corpo, ci dà l’assaggio d’una eternità alla rovescia, foss’anche quella della perdizione; ci rende immortali risucchiandoci nel piacere e seguirlo rende l’attimo eterno in un eterno ripetersi.

La bellezza di una pianta è destinata a noi e a nessun altro e perciò la sua vita, il sole che la riscalda, sono dentro di noi e da noi dipendono. Il soggetto che guarda e sente è la vera ragione d’essere della pianta e di tutta la natura e la contiene. La potenza del verso richiama la potenza dell’essere nella nostra coscienza, in una sintesi alchemica.

Nelle sue ultime poesie, il pensiero di Guasoni si concentra sul tempo ciclico, il solo che possa mettere alle corde la morte, nel suo perenne tornare alla fonte della coscienza, dove non occupa alcuno spazio, e tuttavia è reale. Viene lasciata la numerazione corrispondente alla silloge originale.

In questi versi, Guasoni cerca di esprimere i suoi concetti in immagini sempre più concentrate e sintetiche, al limite dell’afasia, facendole urtare una con l’altra per farne sgorgare scintille, che possano illuminare la verità dell’essere.

Ligure: # Lusciandro Guason (1958)

O l’é nasciuo à Zena-Votri do 1958. Da-o 1973 o scrive in zeneise poexie, racconti, tiatro e sazzi. Segondo o F. Toso, «da un paisaggiximo construto con de inçixive imagine, à uso Sileri, a piggia sponto unna meditaçion de carattere pescimistico, çentrâ in sciô tema da solitudine e da precaietæ existençiale». Con l’andâ di anni, a-e meditaçioin do Guason se gh’é azzonto di elementi stæti piggiæ da-a filosofia e da l’esoteriximo, ma a seu lirica a veu ëse basâ in sce di valoî escluxivamente formali, in sciô son da poula, e in sciô segretto che a poula a l’asconde, in dâ pe scontou che o mondo o no l’é quello ch’o ne appâ in de feua, ma a poula a l’é quella ch’a ô peu desvelâ, a-o manco in parte. O Guason o pensa che unna poexia a pòsse ëse valida anche sensa un contegnuo preçiso e che a seu varsciua a segge de za inta perfeçion evocativa de l’imagine e do son; a forma a l’é donca za o contegnuo, e di atri scignificati ghe peuan ëse attriboii da-o lettô ò da-o poeta mæximo, à segonda de l’eco che o testo o gh’addescia de drento. A mæxima cösa se peu dî di racconti che o Guason o l’à scrito; formalemente di racconti do fantastico ò filosòfichi, son stæti pensæ pe desmeuve di regòrdi e di sentimenti che cangian da unna persoña à l’atra, ma sempre in arrestâ attenti a-i valoî formali do testo, che ne son o vertadeo contegnuo.

A fontaña de sta poexia a segna un tempo inmòbile inta perfeçion do regòrdo, un tempo ch’o torna de longo in sce lê mæximo, çiclico, ch’o ne ven da Dê e a-o Dê o fa retorno. Rimme e alliteraçioin accompagnan i conçetti pe seguîne a muxica.

O viçio o l’arve l’inmutabilitæ do còrpo, o ne dà l’assazzo de unn’eternitæ a-a reversa, foïse ascì quella da perdiçion; o ne rende inmortæ con sciorbîne into piaxei e l’anâghe apreuvo o rende l’attimo eterno inte unn’eterno resegondâ.

A bellessa de unna cianta a l’é destinâ à niatri e à nisciun atro e donca a seu vitta, o sô ch’o l’ascada, son drento de niatri e da niatri dependan. O soggetto ch’o l’ammia e o sente o l’é a vea raxon d’ëse da vitta da cianta e de tutta a natua e o â contëgne. A potensa do verso a reciamma a potensa de l’ëse inta nòstra consciensa, inte unna scintexi alchemica.

Inte sò urtime poexie, ancon inedite, o penscê do Guason o se conçentra in sciô tempo çiclico, o solo ch’o peu mette a-e còrde a mòrte, inte sò perenne tornâ a-a vivagna da consciensa, donde o no l’òccupa nisciun spaçio e, tant’é, o l’é veo. Vëgne lasciou a numeraçion chi conresponde à quella da scilloge originäia.

Inte sti versci, o Guason o çerca à esprimme i seu conçetti inte de imagine sempre ciù conçentræ e scintetiche, a-o limite de l’afaxia, con fâle piccâ drento uña con l’atra pe fâne sccioî de zimme, che pòssan inluminâ a veitæ de l’ëse.